Centar za nordijsko skijanje i biatlon Kuyangshu

Centar za nordijsko skijanje i biatlon Kuyangshu nalazi se u kineskom gradu Zhangjiakou i sastoji se od stadiona za skijaško trčanje i stadiona za biatlon, kao i velike i male skakaonice za skijaške skokove. Na njima je planirano održavanje takmičenja za vrijeme Zimskih olimpijskih igara 2022 u disciplinama skijaškog trčanja, nordijske kombinacije, biatlona i skijaških skokova. Položaj Skijaški centar Kuyangshu se nalazi u okrugu Chongli, grada Zhangjiakou, koji se nalazi 180 km od Pekinga u kineskoj pokrajini Hebei, te 130 km od skijaških terena za alpsko skijanje i staza za bob i sankanje Xiaohatuo. Chongli je već dvadesetak godina važno skijaško i turističko središte Kine. Skijaško trčanje i biatlon Dio kompleksa za skijaško trčanje i biatlon može za vrijeme takmičenja u tim disciplinama na Olimpijskih igara primiti oko 10.000 gledalaca. Vlasnik centra je Zhangjiakou AoTi Construction and Development Co., Ltd. Skijaški skokovi Nacionalni centar za skijaške skokove Snow Ruyi sastoji se od dvije skakaonice. Mala skakaonica s K-tačkom od 95 m i ukupnom visinom od 114,7 m, a druga skakaonica je Velika skakaonica s K-tačkom od 125 m i ukupnom visinom od 136,2 m. Nalazi se na oko 1500 m nadmorkse visine, u blizini naselja Guyangshu. Arhitektonski izgled skakaonica zasnovan je na Ruyi zepteru, kineskom budističkom talismanu, koji svom vlasniku treba donijeti sreću i blagoslov; Centar je dobio po njemu i ime. Na vrhu skakaonica nalazi se kružna platforma visoka 40 m s prečnikom od 80 m i panorama-restoranom. Stadion u podnožju skakaonice može primiti oko 10.000 gledatelja. Budžet za izgradnju je bio oko 65 miliona dolara. Izgradnja skakaonica započela je 2017, a isprva je bilo planirano da se radovi završe 2019. Zbog nepovoljnog položaja skakaonica, radovi su potrajali do decembra 2020. godine. Planirana takmičenja Svjetskog kupa u skijaškim skokovima u sezoni 2020/21. nisu održna zbog pandemije COVID-19. Vlasnik je takođe Zhangjiakou AoTi Construction and Development Co., Ltd. Vanjski linkovi Zhangjiakou AoTi Construction and Development Co., Ltd. Reference